open-index/open-wikipedia-markdown huggingface dataset:
Jim Sheridan

**Jim Sheridan**, nado en Dublín o 6 de febreiro de 1949, é un director, produtor e guionista de cine irlandés.

## Traxectoria 
Comezou a súa carreira no teatro coma un dos fundadores do Project Art Centre de Dublín. Nesa época estivo adicado á produción teatral.

A comezos dos anos 80, emigrou aos Estados Unidos xunto coa súa muller e as súas dúas fillas, coa intención de internarse no mundo de Broadway. Unha vez alí, matriculouse na Escola de Cine da Universidade de Nova York.

Non será ata finais da década dos 80 cando Sheridan dea o salto á dirección cinematográfica co filme *O meu pé esquerdo*, que ademais de ser un éxito de público, impulsaría o renacemento da cinema irlandés. O filme obtivo cinco candidaturas aos Óscar, incluíndo Mellor Película, Mellor dirección e Mellor guión adaptado, e facéndose con dous, os correspondentes ao Mellor actor principal e á Mellor actriz secundaria, que foron para Daniel Day-Lewis e Brenda Fricker.

A pesar das numerosas ofertas que recibiu de Hollywood, Sheridan decidiu continuar dirixindo na súa Irlanda natal. A súa seguinte película sería *The Field*, pola que Richard Harris resultaría candidato ao Óscar pola interpretación dun granxeiro que defende a súa terra das garras dos especuladores inmobiliarios. Posteriormente escribiu o guión do filme *Into the West* que dirixiu o inglés Mike Newell.

En 1993, Sheridan escribiu, produciu e dirixiu *In the Name of the Father* *("No nome do pai")*, drama que conta a loita de Gerry Conlon, un home acusado falsamente e encarcerado coma terrorista do IRA. Para este filme, Sheridan volveu contar con Daniel Day-Lewis, ademais de Emma Thompson e de Pete Postlethwaite. Sheridan obtivo a súa segunda candidatura para o Óscar ao Mellor director, ao que lle habería de sumar as candidaturas ao Mellor guión adaptado e á Mellor película.

Nos anos seguintes, Sheridan produce e escribe diferentes filmes, ata que en 1997 volve á dirección con *The Boxer* na que é a súa última colaboración con Day-Lewis. En 2002 escribe, dirixe e produce o filme con trazos autobiográficos *In America*, onde retrata a vida dunha familia irlandesa inmigrante nos Estados Unidos dos anos 80.

Posteriormente dirixiu, xa nos Estados Unidos, *Get Rich Or Die Tryin*, *Brothers*, remake do filme dinamarqués de Susanne Bier *Brødre*, e o suspense *Dream House*, polo que non obtivo moi boas críticas.

## Filmografía 
## Notas
Fernando Riera

**Fernando Riera Bauzá**, nado en Santiago de Chile o 27 de xuño de 1920 e finado na mesma cidade o 23 de setembro de 2010. foi un futbolista e adestrador de fútbol chileno. Xogaba de dianteiro e foi internacional coa selección chilena.

## Traxectoria 
Na tempada 1973–74 fichou polo Deportivo da Coruña, en Segunda División. Permaneceu no club coruñés 8 xornadas, sendo cesado logo dunha vitoria, dous empates e cinco derrotas. Foi substituído por Carlos Torres Barallobre. Ese ano o club coruñés descendeu a Terceira División.

## Véxase tamén 
### Ligazóns externas 
* Datos do adestrador en bdfutbol.com
Genève-Servette HC

O **Genève-Servette Hockey Club** é un equipo profesional de hóckey sobre xeo da cidade de Xenebra, Suíza. Foi fundado en 1905 e actualmente compite na NLA, a máxima categoría deste deporte en Suíza.

## Historia 
En 1905 fúndase a sección de hóckey sobre xeo do Servette FC, un ano despois, en 1906 fúndase o HC Gèneve. En 1908 Servette e HC Genève participan na fundación da Federación Suíza de Hóckey sobre Xeo.

En 1917 o Servette proclámase subcampión fronte ao Berna, repetindo resultado en 1920. En 1954 o club disputou o seu primeiro partido en xeo artificial no que xogou fronte ao Urania Genève Sport (UGS), no Pavillon des Sports, ata ese momento, o Servette tiña que recibir aos seus adversarios en Lausana ou en L'Abbaye.

No ano 1956 o equipo ascende á segunda categoría, a NLB, e dous anos máis tarde inaugúrase o seu novo pavillón, o Patinoire des Vernets, onde en 1959 gañou a Copa de Suíza logo de derrotar na final ao Neuchâtel-Sports Young Sprinters HC por 7 goles a 3 ante 11.820 espectadores, un récord de asistencia no Patinoire des Vernets. En 1963 créase o Genève-Servette HC logo da fusión das sesións de hóckey sobre xeo do Servette e do UGS. Un ano despois Genève-Servette proclámase campión da segunda división suíza, a NLB, logo de derrotar ao EHC Biel na final, acadando o ascenso á máxima categoría, a NLA.

Logo duns anos escuros tras descender á segunda categoría (1975) e á terceira categoría (1980), en 1995 volve á segunda categoría, e seis anos despois á máxima categoría.

O 24 de marzo do 2008, o GSHC chega á final da liga suíza por primeira vez na súa historia, ao gañar ante o HC Fribourg-Gottéron nas semifinais por 4-1 na serie. No 2010, logo dunha boa tempada na que conseguiu o segundo posto na liga, o GSHC derrotou ao HC Fribourg-Gottéron nos cuartos de final, ao EV Zug nas semifinais, e caendo no sétimo partido da final fronte ao SC Bern logo de remontar o 3-1 inicial e empatar a serie a 3 pertidos.

## Personalidades 
### Xogadores 
#### Números retirados 
## Palmarés 
* **2 Copas de Suíza:** 1959 (como Servette HC) e 1972 (como GSHC)
* **1 NLB:** 2001
* **2 Spengler Cups:** 2013, 2014

## Notas 
## Véxase tamén 
### Ligazóns externas 
* Sitio oficial do club
José Martínez Palomar

**José Martínez Palomar**, nado en Valencia o 8 de outubro de 1939, é un exfutbolista e adestrador de fútbol español. Xogaba de porteiro e desenvolveu case toda a súa carreira como futbolista no Sabadell. Como adestrador dirixiu a varios equipos, a maioría deles valencianos, e tamén ao Sabadell e ao Deportivo da Coruña.

## Traxectoria 
Xogou varios anos no filial do Valencia CF, o Mestalla, que compaxinou en ocasións co primeiro equipo, co que debutou na Primeira División o 19 de novembro de 1961, nunha goleada por 6-2 contra o FC Barcelona en Mestalla.

En 1964 fichou polo Sabadell, co que xogou durante as seguintes 11 tempadas, sete delas na Primeira División, despois de lograr o ascenso na súa primeira campaña. Disputou 247 partidos oficiais co club catalán e é o futbolista con máis encontros na Primeira División da historia do club, 151. 

Colgou as luvas en 1975 e pouco despois comezou a súa carreira de adestrador, dirixindo primeiramente ao Alcoyano, na Rexional Preferente. A continuación pasou ao Sabadell, onde estivo cinco tempadas e co que ascendeu da Terceira á Segunda División.

Posteriormente adestrou o Alzira, Levante e outra vez o Alcoyano. Na tempada 1980/81 chegou ao Deportivo da Coruña, que caera ata a Segunda División B. Logrou o ascenso na súa primeira campaña, ao obter o segundo posto por detrás do Celta de Vigo, e continuou no posto ao ano seguinte en Segunda, ata que foi destituído e substituído por Luis Rodríguez Vaz.

Tras pasar polo Levante e polo Alcoyano, na tempada 1986/87 regresou ao Sabadell, agora en Primeira División, a metade de tempada, co obxectivo de conseguir a salvación, cousa que logrou, pero foi destituído na seguinte polos malos resultados. En 1988 fichou polo Hércules en Segunda B, sendo destituído o 3 de novembro. 

Preto do final da tempada 1989/90 fíxose cargo do Levante en Segunda, logrando a permanencia. Deixou o club ao remate da tempada, pero regresou mediada a seguinte, aínda que desta vez non conseguiu salvar o club do descenso. 

O 13 de xaneiro de 1992 o adestrador valenciano iniciou a súa terceira etapa como técnico do Sabadell.​ Aterrou no mercado de invierno substituíndo a Antonio Olmo, e o equipo acabou no 9º posto de Segunda División, o que lle valeu para continuar na 1992/93. Na tempada seguinte foi destituído a comezos de 1993. Posteriormente adestrou o Ontinyent e o Alzira, ambos na Segunda B.

Foi tamén presidente do Comité de Adestradores da Federación de Fútbol da Comunidade Valenciana, dende 2008 ata 2018.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Fresa y chocolate

***Fresa y chocolate*** é unha película cubana, produto dunha coprodución cubano/española/mexicana. Foi dirixido por Tomás Gutiérrez Alea e Juan Carlos Tabío.
Baséase no conto de Senel Paz titulado *El lobo, el bosque y el hombre nuevo*. A película intenta mostrar o que une as persoas por encima das convencións sociais, coa represión que sofre un homosexual na sociedade cubana, e a vida da cidade da Habana a finais da década de 1970.

## Argumento 
Trátase de dúas persoas na procura da súa identidade, David, estudante de ciencias sociais na Universidade da Habana e Diego, un artista homosexual obsesionado coa cultura. O cruzamento entre ambos dá lugar a un complexo tecido de relacións interpersoais de amizade e paixón, poñendo en perigo a liberdade dos dous.

## Elenco 
* Jorge Perugorría (Diego)
* Vladimir Cruz (David)
* Mirta Ibarra (Nancy)
* Francisco Gattorno (Miguel)
* Joel Angelino (Germán)
* Marilyn Solaya (Vivian)
* Andrés Cortina (cura Santería)
* Antonio Carmona (novio)

## Galardóns 
; Festival Internacional do Novo Cinema Latinoamericano da Habana
[miniatura|200px|Mirtha Ibarra e Joel Angelino, durante a presentación de *Obsesiones Habaneras*, en [Puerto del Rosario, Fuerteventura (08/06/2000)]]

; Festival de Cine de Gramado (Brasil)

### Outros 
[miniatura|200px|Vladimir Cruz durante os ensaios de *Hoy no voy a trabajar porque estoy enamorado*, en [Puerto del Rosario, Fuerteventura (20/10/2000)]]

## Véxase tamén 
### Outros artigos 
* Filmes de Cuba propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
*
O home que era Xoves

***O home que era Xoves*** (título orixinal en inglés ***The Man Who Was Thursday: A Nightmare***) é unha novela de G. K. Chesterton, publicada en 1908. Foi traducida ao galego por Marta Verán Pais e publicada por 2.0 editora en 2010. Está ambientada en Londres e contextualizada no mundo do anarquismo de comezos do século XX.

## Trama 
Gabriel Syme é un poeta londiniense, recrutado por un destacamento contra-anarquista de Scotland Yard. Logo dunha fonda discusión con Lucian Gregory, un poeta anarquista de Saffron Park, Gregory leva a Syme a unha reunión de anarquistas locais. Alí, o axente Syme válese do seu enxeño para ser elixido representante local no Consello Europeo Central do Anarquismo. Este consello está formado por sete homes, cada un dos cales adopta como alcume o nome dun día da semana, e Syme ocupa o lugar do Xoves. O presidente do consello, Domingo, é un home de gran tamaño que atemoriza e atrae a un tempo ao resto dos membros.

Na reunión acórdase levar a cabo un atentado terrorista en París contra o tsar de Rusia. No seu afán para desbaratalo, Syme descobre que, agás o presidente, os outros membros do Consello son tamén detectives encubertos de Scotland Yard, e que foron enganados por Domingo para loitaren entre eles en vez de combater o anarquismo.

Finalmente, nunha reunión entre os seis axentes, e Domingo, descobren que este era en realidade o mesmo home que os recrutaba. Os axentes pensaban que a persoa que os recrutaba buscaba unha brigada de persoas intelixentes e preparadas, pero decátanse de que foron enganados.

## Véxase tamén 
### Ligazóns externas 
* Ficha na web da editorial.
José Iglesias Fernández

**José "Joseíto" Iglesias Fernández**, nado en Zamora o 23 de decembro de 1926 e finado en Granada o 12 de xullo de 2007, foi un futbolista e adestrador de fútbol español. Xogaba de dianteiro e foi internacional coa selección española.

## Traxectoria 
### Como futbolista 
A súa carreira comeza no equipo da súa cidade natal, xogando despois no Real Valladolid, Racing de Santander, Real Madrid, Levante UD e Rayo Vallecano.

Destaca as súas oito tempadas no Real Madrid dos anos cincuenta entre os anos 1951 e 1959, no que disputou 123 encontros gañou catro ligas e catro copas de Europa, formou parte do once inicial co que o equipo madrileño conquistou a primeira copa de Europa ante o Stade de Reims por 4-3. Neste período tamén foi convocado coa selección española ante Alemaña Federal, encontro que rematou en 2-2.

### Como adestrador 
O primeiro equipo ás súas ordes foi o Celta de Vigo, que tentaba conseguir o ascenso a Primeira División. Tras dúas tempadas e ao non conseguir os obxectivos o técnico deixa o equipo no ano 1965.

Posteriormente Joseíto adestrou a Valencia CF, Deportivo da Coruña, Córdoba CF, Real Murcia, CD Tenerife, Deportivo Alavés e Granada CF. Nesta cidade estableceuse tras retirarse do fútbol.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com 
* Biografía en Yoentrenealcelta.com
Francisco Javier Peral

**Francisco Javier Peral Periane**, coñecido como **Javito**, nado en Plasencia (Cáceres) o 4 de novembro de 1983, é un futbolista español. Xoga de centrocampista e o seu club actual é o Panthrakikos F.C. de Grecia.

## Traxectoria 
Formado nas categorías inferiores do Futbol Club Barcelona, xogou no Barça B entre 2004 e 2006 e chegou a debutar co primeiro equipo na Liga de Campións, nun partido contra o Shakhtar Donetsk. No verán de 2006 ficha polo grego Aris Salónica FC.

O 29 de xaneiro de 2010 anunciábase a súa cesión ao Deportivo da Coruña, pero non chegaría a debutar coa camiseta branquiazul debido a un problema co seu traspaso.

### Selección nacional 
O 7 de xuño de 2005 xogou o seu único partido como internacional coa Selección de fútbol sub-21 de España, partido no que España gañou 4-2 a Bosnia e Hercegovina.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en greeksoccer.com
Galerna

[dereita|miniatura|300px|*¡Jesús y adentro!* de [Fernando Pérez del Camino (1859-1901). Pintura de finais do século XIX. Pescadores santanderinos intentado gañar o porto durante un temporal no Mar Cantábrico.]]

[miniatura|Súbito e rápido avance dunha [fronte fría, situación similar previa ao desenvolvemento dunha galerna.]]

Unha **galerna** é un temporal súbito e violento con fortes refachos de vento do oeste ao noroeste que adoita azoutar o Mar Cantábrico e as súas costas, polo xeral na primavera e o outono. Tamén se dá na costa occidental de Francia. Englóbase dentro das denominadas Perturbacións Atrapadas na Costa (PAC - en inglés *Coastal Trapped Disturbance*).

Aparecen en días calorosos e apracibles nos que a chegada dun fronte fría vén acompañado dun cambio brusco na dirección e intensidade do vento, que pode chegar a superar os 100&nbsp;km/h. O ceo escurécese e prodúcese un forte descenso da temperatura, de ata 12°C en 20 minutos, un descenso rápido da presión atmosférica e un aumento da humidade que roza o 100%. O mar pode chegar a ser groso ou montañoso e a todo iso engádense unhas curtas pero intensas choivas.

## Galernas ao longo da historia 
As galernas son temidas polos homes do mar por ser un fenómeno meteorolóxico de extremada violencia e que se cobraron numerosas vidas entre os mariñeiros. 
A máis recordada foi a galerna que se produciu o 20 de abril de 1878, tristemente coñecida pola *Galerna do Sábado de Gloria* e que José María de Pereda recollería na súa novela *Sotileza*. Esa tarde toda a poboación pescadora apiñábase nos portos e na costa vendo como os seus familiares intentaban gañar a costa a bordo das lanchas e traiñeiras. Perderían a vida 322 pescadores afogados no Cantábrico (132 cántabros e 190 vascos) e a conmoción provocada no país sería moi importante. A partir deste desastre introduciríanse melloras na navegación (cuberta corrida, partes meteorolóxicos, salvamento de náufragos etc.). Aínda así todo iso non quitaría que nas sucesivas galernas seguísense producindo vítimas. Importantes foron tamén as dos anos 1912 na que faleceron 141 persoas dos que máis de 100 eran pescadores da vila vasca de Bermeo , 1914, 1961 entre outras.

As galernas tamén foron causantes da dispersión da frota da Armada Invencible (1588) e causa principal do desastre de esta.
## Notas 
## Véxase tamén 
### Ligazóns externas 
*
Outrage

***Outrage*** é un documental estadounidense do 2009 dirixido por Kirby Dick sobre presuntos políticos homosexuais que promoven lexislación contraria aos seus feitos sexuais.
Foi producido por Chain Camera con financiamento do Sundance Institute. Estreouse no Festival de Cinema de Tribeca o 24 de abril de 2009.

O documental inclúe, entre outros políticos, o gobernador de Florida, Charlie Crist, o congresista de California David Dreier, o antigo alcalde de Nova York, Ed Koch e o antigo congresista por Luisiana, Jim McCrery. Tamén inclúe entrevistas con Barney Frank, Jim McGreevey, Tammy Baldwin... 
Non escaravella en políticos que están no armario que non van contra os dereitos dos homosexuais.

## Notas 
## Véxase tamén 
* Páxina oficial
Ana y los siete

***Ana y los siete*** é unha serie de televisión emitida por Televisión Española entre 2002 e 2005 e que ten como protagonista a Ana Obregón.

En 2012, TVE decidiu volver a emitir a serie en substitución do magacine +Gente durante o verán pola falta de presuposto. Desde o 3 de xullo de 2012 é emitida de luns a venres polas tardes antes da segunda edición do Telediario.

## Sinopse 
Ana é unha stripper que consegue por accidente o traballo de aia nunha luxosa mansión onde vive un adiñeirado viúvo con sete fillos (de diferentes idades, desde a moza universitaria á nena de cinco anos), o seu mordomo e a cociñeira. Nela, escondendo a súa "dobre vida", sofre numerosas aventuras e namórase do viúvo.

## Elenco 
* Ana Obregón, como Ana García
* Roberto Álvarez, como Fernando Hidalgo
* Silvia Marsó, como Alexia Vázquez de Castro
* Isabel Gaudí, como Sharon
* Daniel Freire, como David Hidalgo
* Javivi, como Bruno
* Aurora Sánchez, como Manuela
* Claudia Molina, como Carolina Hidalgo
* Aarón Guerrero, como Fernando "Nando" Hidalgo
* Noelia Ortega, como Amalia Hidalgo
* Nerea García, como Celia Hidalgo
* Alejandro Gallego, como Álex Hidalgo
* Guillermo Gallego, como Guille Hidalgo
* Ruth Rodríguez, como Lucía Hidalgo
* Micky Molina, como Tony
* Juan Antonio Quintana, como Nicolás
* Mónica Randall, como Rosa
* Neus Asensi, como Silvia

## Audiencias 
## Véxase tamén 
### Ligazóns externas 
* Ficha da serie en IMDb.com
Adina, Ardemil, Ordes

**Adina** é un lugar da parroquia de Ardemil no concello coruñés de Ordes da comarca de Ordes. Tiña 50 habitantes no ano 2010 segundo datos do Instituto Nacional de Estadística, dos cales 28 eran homes e 22 eran mulleres.

## Lugares e parroquias 
### Lugares de Ardemil 
### Parroquias de Ordes
¿Hay alguien ahí?

:*Este artigo trata sobre o disco de Los Suaves, para o artigo sobre a serie de televisión véxase *Hay alguien ahí*.*

***¿Hay alguien ahí?*** é o oitavo disco que a banda ourensá de Los Suaves publicou, e o segundo en directo. Foi gravado durante os concertos da xira 1994–1996 e mesturado nos Estudios Kiros durante o mes de setembro de 1995.

O curioso deste álbum é que se publicaron tres edicións: un triplo CD, un dobre CD (no que se eliminou o terceiro CD que fora gravado nun concerto especial nos estudios Kirios con temas que non formaban parte do repertorio habitual) e unha edición sinxela de 11 temas dun só disco. Este último debeuse a unha denuncia entre discográficas, que obrigou a Polygram a publicar unha versión do álbum cos temas da banda da súa etapa na compañía.

O grupo dedicoulle o álbum a Rory Gallagher.

## Lista de cancións
### CD 1 
### CD 2 
### CD 3 
## Véxase tamén 
### Ligazóns externas 
* Web do disco 
* Datos do álbum en lafonoteca.net
O Canedo, Ardemil, Ordes

**O Canedo** é un lugar da parroquia de Ardemil no concello coruñés de Ordes da comarca de Ordes. Segundo o Instituto Nacional de Estadística en 2010 tiña 45 habitantes (21 homes e 24 mulleres). Sitúase xunto a Canedo (Beira, Carral), ao pé da estrada N-550.

## Lugares e parroquias 
### Lugares de Ardemil 
### Parroquias de Ordes
Tom Jones

O nome **Tom Jones** pode referirse a:

* **Tom Jones**, cantante galés nado en 1940;
* **Tom Jones**, político australiano nado en 1924;
* **Tom Jones**, autor de musicais estadounidense nado en 1928;

Amais, pode referirse a:

* ***The History of Tom Jones, a Foundling***, novela de Henry Fielding publicada en 1749;
* ***Tom Jones***, ópera de Philidor de 1765 baseada na novela;
* ***Tom Jones***, ópera cómica británica de 1907 baseada na novela;
* ***Tom Jones***, película de 1962 baseada na novela, gañadora dun Oscar en 1963;
Precuela de Harry Potter

A '*precuela de *Harry Potter'''* é unha historia de 800 palabras escrita por J. K. Rowling e publicada na rede o 11 de xuño de 2008. Situada tres anos antes do nacemento de Harry Potter, a acción narra unha anécdota de Sirius Black e James Potter.
## Argumento 
Dous axentes da policía muggle, o oficial Anderson e o sarxento Fisher, van á caza dunha motocicleta que supera o límite de velocidade nunha travesa sen saída. Enfróntanse aos dous mozos que van na moto e pídenlles os nomes. Despois dalgunhas bromas, os cativos preséntanse como Sirius Black e James Potter. Mentres os policías intentan arrestalos por conducir superando o límite de velocidade e sen o casco, aparecen voando sobre vasoiras tres Devoradores da Morte que se dirixen cara a eles. James e Sirius usan as súas variñas para elevar o coche dos policías e empregalo de barreira, contra a que impactan os tres meigos. Despois de facelo, Sirius e James foxen e deixan aos policías asustados na canella.

## Véxase tamén 
### Outros artigos 
* Precuela
### Ligazóns externas 
* *Harry Potter Prequel'', texto na Harry Potter Wiki .
Moncho Fernández

**Ramón Fernández Vidal**, máis coñecido como **Moncho Fernández**, nado en Santiago de Compostela o 19 de outubro de 1969, é un adestrador de baloncesto galego. Histórico adestrador do Obradoiro, dirixiu o club santiagués durante 14 tempadas consecutivas (a primeira na LEB Ouro e as 13 seguintes na ACB) e ostenta o récord de maior número de campañas nun mesmo equipo da ACB. Actualmente é o adestrador do Bàsquet Girona na ACB.

## Traxectoria 
### Comezos 
Nacido en Santiago de Compostela, estudou no colexio Manuel Peleteiro e comezou a xogar ao baloncesto no propio equipo do colexio, a AD Manuel Peleteiro. Ante a súa falta de aptitudes como xogador, preferiu dedicarse ás labores de adestrador, iniciándose aos 17 anos como técnico dun equipo do seu barrio, Ponte Pedriña. 

Despois de licenciarse en Historia e de dar clases no propio colexio Peleteiro, no ano 2000 recibiu a chamada do adestrador naronés Moncho López, que lle ofreceu ser o seu axudante no Gijón Baloncesto, da Liga ACB. Durante a súa etapa no Villa Los Barrios recibiu o seu alcume de "O Alquimista".

### Murcia 
Para a tempada 2009/10 fichou polo CB Murcia, co que debutou na Liga ACB, pero foi destituído o 9 de decembro, despois de lograr só dúas vitorias en once xornadas. 

### Obradoiro 
En xullo de 2010 colleu as rendas do Obradoiro, equipo da súa cidade natal que viña de descender á LEB Ouro despois dunha soa campaña na máxima categoría en 27 anos. Na súa primeira tempada á fronte do equipo compostelán conseguiu a segunda praza de liga e acadou a final dos play-offs, onde se enfrontou ao Burgos de Andreu Casadevall. Despois de gañar os dous primeiros encontros e de perder o terceiro, o conxunto de Moncho Fernández, liderado na pista por Alberto Corbacho, gañou a cuarta contenda, obtendo así o ascenso á Liga ACB por terceira vez na súa historia (o segundo conseguido nas pistas de xogo).

Despois dun 13º posto na tempada 2011/12, na seguinte campaña o Obradoiro de Moncho Fernández conseguiu o mellor resultado da súa historia, ao rematar na oitava praza da liga, conseguindo así meterse nos play-offs polo título, onde caeu nos cuartos de final ante o Real Madrid de Pablo Laso. Tres anos despois o equipo participou como anfitrión na Copa do Rei 2016, sendo eliminado nos cuartos de final a mans do Baskonia de Velimir Perasović.

A pesar de contar cun dos orzamentos máis baixos da ACB, o Obradoiro foi conseguindo ano tras ano a permanencia, ao tempo que Moncho Fernández se convertía nunha lenda e nunha das figuras máis importantes da historia do club. A comezos da década de 2020 superou a Pablo Laso, Pepu Hernández, Javier Imbroda e Xabi Pascual como adestrador con máis tempadas nun mesmo equipo na historia da ACB. Foi sucedido no posto polo seu axudante durante todos eses anos, o tamén compostelán Gonzalo Rodríguez. 

### Bàsquet Girona 
O 16 de decembro de 2024 substituíu a Fotis Katsikaris como adestrador do Bàsquet Girona na ACB.
## Palmarés 
;Obradoiro
* **Copa Galicia (10):** 2010, 2011, 2012, 2013, 2014, 2015, 2016, 2017, 2019, 2023.
* **Copa Princesa de Asturias (1):** 2011.

## Notas
Enric Rabassa

**Josep Enric Rabassa Llompart**, nado en Barcelona o 19 de abril de 1920 e finado o 29 de decembro de 1980, foi un adestrador de fútbol español.

## Traxectoria 
En 1960 adestrou o FC Barcelona nas eliminatorias que disputou en Copa do Xeneralísmo e Copa de Feiras cando era adestrador do CD Condal. O técnico principal do club catalán era Helenio Herrera.

Na tempada 1961–62 fíxose cargo do CD Tenerife&nbsp;na xornada 20, sendo o terceiro adestrador do equipo esa campaña e sen conseguir evitar o descenso como último clasificado.

Na tempada 1962–63 foi contratado polo Deportivo da Coruña, mais foi destituído na xornada 10 tras obter 6 derrotas, 3 vitorias e 1 empate, sendo substituído por Rodrigo García Vizoso.

Na campaña 1963–64 adestrou o CE L'Hospitalet, en Segunda División.

## Véxase tamén 
### Ligazóns externas 
* Datos do adestrador en bdfutbol.com
Malí (homónimos)

**Malí**, **Mali** ou **MALI** pódese referir a:

***Malí**, un país africano con capital en Bamaco;
*O **imperio de Malí**, que existiu entre 1247 e 1600;
*A **Federación de Malí**, un estado que existiu na África Occidental;
***Mali**, poboación de Guinea; dá nome á **prefectura de Mali**;
***Mali**, poboación da República Democrática do Congo;
***Mali**, poboación de Irán, na provincia de Ardabil;
***Mali**, poboación da Liberia;
***Mali**, poboación do Nepal;
*O **río Mali**, en Myanmar;

## Véxase tamén
*T. R. Mahalingam, frautista indio popularmente coñecido como *Mali*;
* Mali, é un alcume de muller galés;
* O software e hardware gráfico Mali, de ARM Holdings;
* **Museo de Arte de Lima** (MALI).
Subdivisións de Malí

miniatura|400px|Rexións e distrito capital de Malí.

**Malí** está dividido principalmente en 8 rexións e un distrito capital. As principais cidades de cada rexión teñen o mesmo nome da respectiva rexión. As rexións e o distrito capital están subdivididos en 49 *cercles* ou *círculos*. Os cercles están á súa vez subdivididos en 703 *arrondissements*.

## Rexións e distrito capital
*Bamaco (Distrito da Capital)
*Gao
*Kayes
*Kidal
*Koulikoro
*Mopti
*Ségou
*Sikasso
*Tombouctou (ou Timbuktu)
Enrique Mateos

**Enrique Mateos Mancebo**, nado en Madrid o 15 de xullo de 1934 e finado en Sevilla o 6 de xullo de 2001, foi un futbolista e adestrador de fútbol español. Xogaba de dianteiro e foi internacional coa selección española.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Enrique Heraclio Botana

**Enrique Heraclio Botana Pérez**, nado en Mourente (Pontevedra) o 4 de decembro de 1871 e finado en Vigo o 27 de agosto de 1936, foi un dirixente socialista galego.

## Traxectoria 
Era medio irmán de Manuel Portela Valladares. Traballou como tipógrafo en Vigo, sendo un dos fundadores da UXT nesa cidade. Foi elixido presidente da Agrupación Socialista de Vigo, director do diario *Solidaridad* dende 1901, e organizador da folga de tipógrafos de 1905.
miniatura|Heraclio Botana, traballando no seu despacho da Casa do Pobo de Vigo.
En 1913 foi elixido concelleiro en Vigo polo PSOE. Presidente da Casa do Pobo da cidade, en 1931 foi un dos políticos e sindicalistas que proclamou a Segunda República en Vigo. Pouco despois, foi elixido deputado pola provincia de Pontevedra nas eleccións a Cortes Constituíntes de 1931. Defendeu a alianza dos socialistas cos sectores republicanos, se ben a radicalización do seu partido e a revolución de 1934 apartárono da política.

O golpe de Estado do 18 de xullo de 1936 sorprendeuno en Vigo, onde formaba parte do comité da Fronte Popular, e foi arrestado polos sublevados xunto a outros dirixentes de esquerda da cidade. Foi condenado a morte nun consello de guerra sumarísimo polo delito de traizón, sendo fusilado o 20 de agosto no camposanto de Pereiró xunto a outras personalidades como o alcalde Emilio Martínez Garrido ou os deputados Antonio Bilbatúa Zubeldía e Ignacio Seoane Fernández.

## Galería de imaxes 
## Notas 
## Véxase tamén 
### Bibliografía 
* 
* 

### Outros artigos 
* Vítimas da Guerra Civil en Galicia

### Ligazóns externas 
* Biografía en culturagalega.org
* Carbajo, Primitivo: "Lo más selecto" de Vigo en 1936, *El País*, 28/8/2008 .
Bamako

**Bamako** pódese referir a:

***Bamaco**, capital de Malí;
***Bamako**, poboación de Burkina Faso;
***Bamako**, poboación de Burkina Faso;
****Bamako***, filme dirixido por Abderrahmane Sissako (2006).
Framia

O topónimo **Framia** pode referirse a:

;En Galiza
***Framia**, lugar da parroquia de Xirazga, no concello de Beariz;
***Framia**, lugar da parroquia de Arcos, no concello do Carballiño.

## Véxase tamén
### Outros artigos
O derradeiro dos mohicanos (filme de 1992)

***O derradeiro dos mohicanos*** (en ) é un filme estadounidense de aventuras dirixido por Michael Mann que se estreou en 1992. Baséase na novela *O derradeiro dos mohicanos* de James Fenimore Cooper, ambientada en 1757, durante a guerra franco-india. Está protagonizado por Daniel Day-Lewis, Madeleine Stowe e Jodhi May, xunto con Russell Means, Wes Studi, Eric Schweig e Steven Waddington nos papeis secundarios.

A banda sonora é obra de Trevor Jones e Randy Edelman, e a canción "I Will Find You" é do grupo musical Clannad. O tema principal do filme é "The Gael" do cantante escocés Dougie MacLean. Estreado o 25 de setembro de 1992 nos Estados Unidos, *The Last of the Mohicans* recibiu aclamacións da crítica e tivo un grande éxito na recadación.

Estreouse en galego,o 16 de novembro de 2022 a través da TVG, traducida por Manuel Arca e dobrada en Studio XXI da Coruña.

## Sinopse 
1757, proximidades do río Hudson. Hai tres anos que franceses e ingleses loitan en terras norteamericanas. Mandos británicos recrutan a xentes do lugar, nativos e granxeiros asentados nesas terras, para formar unha milicia capaz de enfrontarse ao exército franco-indio que se acerca polo sur. Hawkeye é un branco adoptado polos indios mohicanos que vive co seu pai e o seu irmán Uncas. Tras rescatar dunha emboscada dos huróns a Cora Munro e a súa irmá máis nova Alice, fillas dun oficial británico, os tres deciden acompañalas ao forte inglés William Henry, que está sendo asediado por franceses e huróns.

## Personaxes 
* Daniel Day-Lewis como Hawkeye/Nathaniel Poe
* Madeleine Stowe como Cora Munro
* Russell Means como Chingachgook
* Eric Schweig como Uncas
* Jodhi May como Alice Munro
* Steven Waddington como Duncan Heyward
* Wes Studi como Magua
* Maurice Roëves como Coronel Edmund Munro
* Patrice Chéreau como Xeneral Louis-Joseph de Montcalm
* Edward Blatchford como Jack Winthrop
* Tracey Ellis como Alexandra Cameron
* Terry Kinney como John Cameron
* Sebastian Roché como Martin
* Justin M. Rice como James Cameron
* Dennis Banks como Ongewasgone
* Pete Postlethwaite como Capitán Beams
* Colm Meaney como Maior Ambrose
* Mac Andrews como Xeneral Daniel Webb
* Benton Jennings como Oficial escocés
* Jared Harris como Tenente inglés

## Galardóns e nomeamentos 
* 1992: Oscar: Mellor son.
* 1992: Nomeada ao Globo de Ouro: Mellor banda sonora orixinal.
* 1992: 2 premios BAFTA: Mellor maquillaxe, fotografía. 7 nomeamentos.

## Notas 
## Véxase tamén 
### Ligazóns externas 
* Kristopher Tapley: ''Michael Mann looks back on 'The Last of the Mohicans' 20 years later'' en uproxx.com
A idade da inocencia (filme)

***A idade da inocencia*** (título orixinal en inglés, *The Age of Innocence*) é un drama romántico dirixido por Martin Scorsese en 1993. Baséase na novela homónima de Edith Wharton, traducida ao galego en 2009.

## Sinopse 
Newland Archer é un cabaleiro da alta sociedade da Nova York do século XIX que está prometido con May Welland, unha moza da súa mesma clase social. Pero todo cambiará cando coñeza á pouco convencional curmá de May, a condesa Olenska.

## Elenco 
* Daniel Day-Lewis coma Newland Archer
* Michelle Pfeiffer coma Ellen Olenska
* Winona Ryder coma May Welland
* Alexis Smith coma Louisa van der Luyden
* Geraldine Chaplin coma Sra. Welland
* Mary Beth Hurt coma Regina Beaufort
* Alec McCowen coma Sillerton Jackson 
* Richard E. Grant coma Larry Lefferts
* Miriam Margolyes coma Sra. Mingott
* Robert Sean Leonard coma Ted Archer
* Siân Phillips coma Sra. Archer
* Jonathan Pryce coma Rivière
* Michael Gough coma Henry van der Luyden
* Stuart Wilson coma Julius Beaufort
* Joanne Woodward (narración)

## Notas 
## Véxase tamén 
### Bibliografía 
* Cahir, Linda Costanza.  "The Perils of Politeness in a New Age: Edith Wharton, Martin Scorsese and "The Age of Innocence"" *Edith Wharton Review* 10#2 (1993), pp.&nbsp;12–14, 19 online
* Tibbetts, John C., e James M, Welsh, eds. *The Encyclopedia of Novels Into Film* (2005) pp.

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en BoxOfficeMojo
Paco Maestre

**Francisco Maestre Soriano**, coñecido coma **Paco Maestre**, nado en Mérida o 2 de xullo de 1957 e finado en Madrid o 27 de xaneiro de 2011, foi un actor español de cine, televisión e teatro.

Morreu dun paro cardíaco durante a rodaxe dun episodio da serie de televisión *Amar en tiempos revueltos*.

## Notas
Alejandro Scopelli

**Alejandro Scopelli Casanova**, nado na Prata o 12 de maio de 1908 e finado en Cidade de México o 29 de outubro&nbsp;de 1987, foi un futbolista e adestrador de fútbol italo-arxentino. Xogaba de dianteiro e foi internacional coa selección arxentina e italiana.

## Véxase tamén 
### Ligazóns externas 
* Datos do adestrador en bdfutbol.com
Rogelio Santiago

**Rogelio Santiago García**, coñecido como **Lelé**, nado en Marín o 19 de abril de 1911 e finado o 15 de marzo de 1984, foi un futbolista e adestrador de fútbol galego. Xogaba de centrocampista, tanto de interior como de extremo.

Foi sogro do tamén futbolista Luis Muñoz.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com  
* Datos do xogador en Historia Racinguista
Juan Arza

**Juan Arza Iñigo**, nado en Estella (Navarra) o 12 de xuño de 1923 e finado en Sevilla o 7 de xullo de 2011, foi un futbolista e adestrador de fútbol español. Xogaba de dianteiro e foi internacional coa selección española.

## Traxectoria 
### Como xogador 
Comeza a xogar no equipo afeccionado *La Bomba*, pasando despois á *Acción Católica* e ao *CD Izarra*

Tras pasar polo Deportivo Alavés e o CD Málaga en 1943 ficha polo Sevilla FC por un prezo de 90.000 pesetas, a fichaxe máis cara da historia do club, polo que foi alcumado *O neno de ouro*.

Xogou no equipo sevillano 16 tempadas en Primeira División, disputando 349 encontros e marcando 182 goles.

### Como adestrador 
A súa carreira como adestrador tamén está moi ligada ao Sevilla, a quen dirixiu en varias etapas, pero tamén adestrou a outros equipos, como por exemplo ao Celta de Vigo con quen chegou a xogar a Copa da UEFA.

Juan Arza chegou ao Celta na tempada 1969–70 para suplir a Roque Olsen, facendo bo papel nos sete encontros que faltaban para o remate da tempada, o que lle valeu a permanencia ao club.

A segunda tempada de Arza no Celta foi espectacular, xa que o equipo pasou de loitar polo descenso a clasificarse para disputar a Copa da UEFA, converténdose así no primeiro equipo galego en conseguilo, cun final de gran final de tempada gañandolle a Real Madrid e Sevilla FC por 2-0. Nese equipo destacaban xogadores como: Rodilla, Hidalgo, Gabriel Lezcano, Almagro, Rivera o Pedrito, entre outros moitos.

Na tempada 1971–72 o equipo volve ter problemas para manter a categoría e na que quedou eliminado na primeira rolda da Copa da UEFA ante o Aberdeen escocés. Ao final de tempada foi traspasado ao Sevilla FC por tres millóns de pesetas. Foi substituído por Pedro Dellacha, que viña de levar a CA Independiente á final da Copa Intercontinental

Porén volveria a Vigo na tempada 1973–74, aínda que ao final da mesma deixariao outra vez para adestrar a Cádiz CF e Deportivo da Coruña e volver a Vigo en 1980 e tentar salvar ao equipo do descenso a Segunda División B, obxectivo que non acadaría e ao final de ano descendería xunto a Gimnàstic de Tarragona, CD Algeciras e Deportivo da Coruña.

Despois dese ano Juan Arza retirouse dos banquiños.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Antzuola

**Antzuola** é unha vila e concello do País Vasco, dentro da provincia de Guipúscoa; dentro da comarca de Debagoiena. Ten unha área de 27,72&nbsp;km². Segundo o INE en2010  tiña 2161 habitantes, 119 máis ca en 2005.
Dudley R. Herschbach

**Dudley R. Herschbach**, nado o 18 de xuño de 1932 en San José, California (EUA), é un matemático, químico e profesor universitario estadounidense galardoado co Premio Nobel de Química do ano 1986.

## Traxectoria 
Estudou na Universidade de Stanford, onde se graduou en 1954 e 1955 respectivamente en matemáticas e química. Posteriormente doutorouse en química na Universidade Harvard en 1958, e iniciou a súa tarefa docente en fisicoquímica na Universidade de California, Berkeley, para retornar en 1963 a Harvard. Desde 2005 é profesor de física na Universidade de Texas A&M.

## Investigacións científicas 
Xunto a Yuan T. Lee foi un dos primeiros científicos en adoptar a técnica dos haces moleculares con fins de investigación química. A creación en 1959 dun aparello co cal dous haces, cada un deles formado por partículas dunha mesma substancia, podían entrecruzarse permitiu a colisión de átomos e moléculas de diferentes especies, reaccionando entre si. Esta colisión permitiu observar como o produto resultante escapa do lugar no que se cruzan os haces. Co uso dunha variedade de detectores de partículas pódese determinar a enerxía dos produtos da reacción e a forma en que esta enerxía se distribúe entre as diferentes formas posibles, como a translación (movemento da molécula no seu conxunto), a vibración (oscilacións internas das partes das moléculas) e a rotación.

En 1986 foi galardoado, xunto co seu colaborador Yuan T. Lee e o químico canadense John Charles Polanyi, co Premio Nobel de Química *polo desenvolvemento da dinámica de procesos químicos elementais*.

## Véxase tamén 
### Ligazóns externas 
* Páxina do Instituto Nobel, Premio Nobel de Química 1986 
* Autobiografía na páxina do Instituto Nobel 1986 
* Dudley R. Herschbach en Biografías y vidas
* Perfil de Dudley R. Herschbach en NNDB
Jorge Fernández Madinabeitia

**Jorge Fernández Madinabeitia**, nado en Vitoria o 8 de agosto de 1972, é un ex xogador de baloncesto, modelo, actor e presentador de televisión vasco.

## Traxectoria 
Viviu a súa infancia na localidade guipuscoana de Arrasate. É licenciado en Educación Física pola UPV, no Instituto Vasco de EF de Vitoria e impartiu clases de EF no colexio *Virgen Niña* de Vitoria.

Aos 26 anos decide traballar nunha Axencia de Modelos en Donostia. En 1999 obtivo o premio Míster España, título que, caso único entre todos os Míster España, conservou dous anos seguidos ao non celebrarse o certame o ano 2000. Foi xogador de baloncesto, chegando a debutar na Liga ACB co TAU Cerámica Baskonia de Vitoria-Gasteiz en 1998.

Tras a obtención do título de Míster España, iniciou a súa carreira artística, que o levou á presentación de numerosos programas de televisión, así como a intervir nalgunhas series, como *Los Serrano* (2003-2008), onde interpretaba a *Andrés*, o irmán de *Candela*.

Actualmente presenta o concurso *La ruleta de la suerte *en Antena 3 e o reality show *Esta casa era una ruina*. Por ambos os traballos recibiu o Premio Ondas en 2008.

En 2010 presentou xunto a Sandra Daviú as Badaladas de Fin de Ano en Antena 3.

## Aparicións
* *Euskadi reta*
* *Date el Bote* (2001-2002). Presentador.
* *Gran Hermano* (2001-2002). Presentador
* *Los Serrano* (2003-2004). No papel de *Andrés*.
* *La quinta esfera* (2003). Presentador
* *Gran Hermano VIP: El Desafío* (2004). Presentador dos resumos.
* *El verano de tu vida* (2005). Presentador.
* *Eurovision junior 2005* (2005). Presentador.
* *Gente de primera* (2005). Presentador.
* *Los más* (2006). Copresentador xunto a Paula Vázquez.
* *La ruleta de la suerte* (desde 2006).
* *Esta casa era una ruina* (2007-2010).
* *Canta si puedes* (2009).
* *Quiero cantar* (2010).

## Premios 
* Premio Ondas 2008 ao mellor presentador de televisión
* Antena de Ouro 2008

## Notas 
## Véxase tamén 
### Ligazóns externas 
* Páxina persoal de Jorge Fernández  
* Vídeos de Jorge Fernández
Arzúa, Arzúa, Arzúa

**Arzúa** é unha vila da parroquia de Santiago de Arzúa no concello coruñés de Arzúa, na comarca homónima. Segundo o Instituto Nacional de Estadística en 2010 tiña 2658 habitantes (1307 homes e 1351 mulleres).

É a capital do concello, ao que dá nome.

## Lugares e parroquias
### Lugares de Arzúa
### Parroquias de Arzúa
Rapperswil-Jona Lakers

O **Rapperswil-Jona Lakers** é un equipo profesional de hóckey sobre xeo da localidade de Rapperswil-Jona, Suíza. Actualmente xoga na NLA, a máxima categoría do hóckey sobre xeo helvético, e disputa os seus partidos como local no Diners Club Arena, pavillón con capacidade para 6.100 espectadores.

O club foi fundado en 1945 co nome de SC Rapperswil-Jona, nome co que se lle coñeceu ata o 2005, cando adoptou a súa denominación actual.

## Véxase tamén 
### Ligazóns externas 
* Sitio oficial do club
Balanza comercial

A **balanza comercial** é o rexistro das importacións e exportacións dun país durante un período. O saldo da mesma é a diferenza entre exportacións e importacións. As importacións son as compras que os cidadáns, as empresas ou o goberno dun país fan de bens e servizos que se producen noutros países e que se traen desde esoutros países. As exportacións son os bens e servizos que se producen no país e que se venden e envían a clientes doutros países.

## Tipos 
Hai dous tipos: 
* Positiva: Cando o valor das compras é menor que o das vendas. (Vendes máis que compras)
* Negativa: Cando o valor das vendas é menor que o das compras. (Compras e non vendes todo)

*Saldo Balanza comercial* = Exportacións - Importacións

O saldo da balanza comercial defínese como a diferenza que existe entre o total das exportacións menos o total das importacións que o levan a cabo no país. É a diferenza entre os bens que un país vende ao exterior e os que compra a outros países.

Esta diferenza, segundo cales sexan as importacións e as exportacións nun momento determinado, podería ser positiva (superávit comercial) ou negativa (déficit comercial). Hai déficit comercial cando a cantidade de bens e servizos que un país exporta é menor que a cantidade de bens que importa. Pola contra, un superávit comercial implica que a cantidade de bens e servizos que un país exporta é maior á cantidade de bens que importa.

## Véxase tamén 
### Outros artigos 
* Balanza de pagamentos
Carlos Sixirei

**Carlos Sixirei Paredes**, nado en Santiago de Compostela o 1 de xuño de 1949, é un historiador galego.

## Traxectoria 
Licenciado en Filosofía e Letras pola Universidade de Santiago de Compostela, é profesor titular de Historia de América na Universidade de Vigo (Campus de Ourense).

## Obras 
### Ensaio 
[miniatura|175px|*A Emigración*, [BBdCG.]]
* *San Cristobo de Xavestre. Chequeo a unha comunidade rural*, 1982, Ediciós do Castro.
* *Alfredo Somoza. Encadramento histórico dunha figura esquecida do galeguismo*, 1987, Ediciós do Castro.
* *A emigración*, 1989, Biblioteca Básica da Cultura Galega.	
* *Galeguidade e cultura no exterior*, 1995, Xunta de Galicia.	
* *Historia de América. Dende as orixes aos tempos actuais*, 2010-2013, Ir Indo.

### Traducións 
* *Historia cronolóxica dos países celtas*, de Jakez Gaucher, 1996, Ediciós do Castro.

### Obras colectivas 
* *Manual de historia contemporánea universal. I, II, III*, 1990-1992, Ediciós do Castro.
* *Asociacionismo galego no exterior (2 volumes)*, 2001, Xunta de Galicia.
* *O estado e a política en tempos de globalización*, 2006, Ir Indo.

## Véxase tamén 
### Bibliografía 
* 
*
In Between Days

"**In Between Days**" é unha canción da banda inglesa de rock alternativo The Cure, editada como primeiro sinxelo do seu álbum *The Head on the Door* o 15 de xullo de 1985. No Reino Unido foi o seu noveno sinxelo en entrar nas listas e o cuarto *top 20* consecutivo; mentres que nos Estados Unidos foi o primeiro en entrar na lista *Billboard Hot 100*, conseguindo o posto 99. Foi tamén *top 20* en Australia, onde acadou o número 16, e entrou nas listas de varios países europeos, aumentando a popularidade da banda. A súa versión estendida, lanzada unicamente no 12" norteamericano, ten unha intruducción máis longa da canción.

## Listaxe de cancións 
**7" Reino Unido**
# "In Between Days"
# "The Exploding Boy"

**12" Reino Unido**
# "In Between Days"
# "The Exploding Boy"
# "A Few Hours After This"

**7" Estados Unidos**
# "In Between Days"
# "Stop Dead"

**12" EEUU/Canadá**
# "In Between Days"
# "In Between Days" (Extended version)
# "Stop Dead"

## Notas
Close to Me

"**Close to Me**" é unha canción da banda inglesa de rock alternativo The Cure, editada como segundo sinxelo do seu álbum *The Head on the Door* o 9 de setembro de 1985. A canción foi usada como tema da serie da BBC *The Smoking Room*, no programa *A Taste of My Life* da mesma canle, e aparece nos créditos finais da película do 2007 *Son of Rambow*. Na súa edición orixinal o sinxelo conseguiu moita fama en Irlanda, onde foi número 4, e en Australia, acadando o 9. O tema remesturado en 1990 e lanzado novamente como sinxelo, sendo número 13 no Reino Unido e 97 na lista *Billboard Hot 100* estadounidense en xaneiro de 1991.

## Listaxe de cancións 
**7" **
# "Close to Me" (Robert Smith)
# "A Man Inside My Mouth"

**12" **
# "Close to Me [Extended]"
# "A Man Inside My Mouth"
# "Stop Dead"
Why Can't I Be You?

"'''Why Can't I Be You?'*" é unha canción da banda inglesa de rock alternativo The Cure, editada como sinxelo do seu álbum *Kiss Me, Kiss Me, Kiss Me'' o 6 de abril de 1987.

## Listaxe de cancións 
### 7" 
# "Why Can't I Be You?" (3:12)
# "A Japanese Dream" (3:27)

### 2x7" 
# "Why Can't I Be You?" (3:12)
# "A Japanese Dream" (3:27)

# "Six Different Ways [Live in Orange]" (3:26)
# "Push [Live in Orange]" (4:35)

### 12" 
# "Why Can't I Be You? [Extended Mix]" (8:07)
# "A Japanese Dream [Extended Mix]" (5:47)

### CDV 
# "Why Can't I Be You? [Extended Mix]" (8:10)
# "A Japanese Dream [Extended Mix]" (5:52)
# "Hey You!!!" (2:23)
# "Why Can't I Be You?" (3:31) [Vídeo]
Catch

"**Catch**" é unha canción da banda inglesa de rock alternativo The Cure, editada como sinxelo do seu álbum *Kiss Me, Kiss Me, Kiss Me* o 22 de xuño de 1987. Non foi editado nos Estados Unidos e no Reino Unido acadou o número 27 nas listas.

Ao non ser lanzado no mercado estadounidense, as súas caras-b foron usadas na publicación neste país do sinxelo "Just Like Heaven".

## Listaxe de cancións 
;7": Fiction
# "Catch" (2:43)
# "Breathe" (4:47)

;12": Fiction
# "Catch" (2:43)
# "Breathe" (4:47)
# "A Chain of Flowers" (4:55)

;12": Polydor
# "Catch" (2:43)
# "Breathe" (4:47)
# "Kyoto Song [Live in Orange]" (5:23)
# "A Night Like This [Live in Orange]" (4:30)

;CDV: Fiction
# "Catch" (2:43)
# "Breathe" (4:47)
# "A Chain of Flowers" (4:55)
# "Icing sugar [New Mix]" (3:20)
# "Catch" (2:43) [Vídeo]